I den periode, som denne rapport dækker, modtog Kommissionen 102 ansøgninger om tilpasning af direktivets bilag III og IV til den videnskabelige og tekniske udvikling vedrørende undtagelser fra begrænsningen af stoffer i overensstemmelse med artikel 5 i RoHS, hvoraf 50 blev indgivet mellem november 2019 og januar 2020 og 26 i januar 2021. Efter den påkrævede videnskabelige og tekniske vurdering af disse ansøgninger vedtog Kommissionen 32 individuelle delegerede direktiver om ændring af bilag III og IV for så vidt angår undtagelser fra begrænsningerne af stoffer. Kommissionen er i færd med at udarbejde yderligere 19 delegerede retsakter og er i færd med at evaluere 57 undtagelsesansøgninger, hvilket kan føre til yderligere delegerede retsakter.

Med hensyn til specifikationerne for de detaljerede regler for overholdelse af de maksimale koncentrationsværdier i vægtprocent i homogene materialer som specificeret i bilag II til RoHS har der siden den tidligere rapport ikke været nogen ændring i situationen med hensyn til nødvendigheden af at vedtage en delegeret retsakt for at fastsætte disse regler i overensstemmelse med artikel 4, stk. 2.

Denne rapport forelægges i medfør af artikel 20, stk. 1, i RoHS-direktivet, hvor Kommissionen tillægges beføjelse til at vedtage delegerede retsakter i en periode på fem år fra den 21. juli 2011 og pålægges at udarbejde en rapport vedrørende de delegerede beføjelser senest seks måneder inden udløbet af den femårige periode. Delegationen af beføjelser forlænges automatisk for perioder af samme varighed, medmindre Europa-Parlamentet eller Rådet tilbagekalder delegationen i henhold til artikel 21. Den tidligere rapport om udøvelsen af de delegerede beføjelser, der tillægges Kommissionen med hensyn til direktiv 2011/65/EU, blev vedtaget af Kommissionen den 18. april 2016. Kommissionen opfordrede Europa-Parlamentet og Rådet til at tage nævnte rapport til efterretning.

Ved artikel 4 i RoHS-direktivet forpligtes medlemsstaterne til at sikre, at EEE, der bringes i omsætning, ikke indeholder de stoffer, der er opført i bilag II. Bilag III og IV indeholder en liste over anvendelser, der er undtaget fra denne begrænsning.

I Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr (i det følgende benævnt "RoHS-direktivet") fastlægges der regler for begrænsning af anvendelsen af visse farlige stoffer i elektrisk og elektronisk udstyr (EEE) for at bidrage til beskyttelsen af menneskers sundhed og miljøet, herunder miljørigtig nyttiggørelse og bortskaffelse af affald af EEE.

Hverken Europa-Parlamentet eller Rådet gjorde indsigelse mod nogen af Kommissionens delegerede direktiver, der er vedtaget siden den ovennævnte tidligere rapport, og ved udløbet af den kontrolperiode, der er fastsat i direktivets artikel 22, blev disse delegerede retsakter offentliggjort i Den Europæiske Unions Tidende og trådte i kraft på den deri angivne dato.

3.3. Ændring af listen over stoffer, der er underlagt begrænsninger, jf. artikel 6, stk. 3

I henhold til RoHS-direktivets artikel 6, stk. 1, tager Kommissionen efter en grundig vurdering stilling til en revision og ændring af listen over stoffer, der er underlagt begrænsninger, i bilag II inden den 22. juli 2014 og derefter regelmæssigt på eget initiativ, eller når en medlemsstat indgiver et forslag herom. Foranstaltningerne til revision og ændring af listen over stoffer, der er underlagt begrænsninger, i bilag II vedtages af Kommissionen ved hjælp af delegerede retsakter. I forlængelse af det delegerede direktiv om ændring af listen i bilag II over stoffer, der er underlagt begrænsninger, og som indgik i den tidligere rapport, blev der fra januar 2018 til februar 2021 gennemført en videnskabelig og teknisk vurderingsundersøgelse, som omfattede høring af de berørte parter og eksperter fra RoHS-medlemsstaterne, til støtte for en revision af listen over stoffer, der er underlagt begrænsninger. Et forslag, som det svenske kemikalieagentur forelagde for Kommissionen i juni 2018, om at tilføje mellemkædede chlorparaffiner (MCCP) til listen over stoffer, der er underlagt begrænsninger, blev også vurderet i undersøgelsen.

På grundlag af denne undersøgelse vil Kommissionen gå videre med at overveje en ændring af listen over stoffer, der er underlagt begrænsninger, i bilag II.

3.4. Generelle overvejelser vedrørende udøvelsen af de delegerede beføjelser under RoHS-direktivet

Der skal tages en række skridt for at opfylde direktivets krav og Kommissionens principper for bedre regulering i forbindelse med udarbejdelse og vedtagelse af hver delegeret retsakt vedrørende enten vurdering af en anmodning om undtagelse eller af nye begrænsninger af stoffer. Disse omfatter navnlig en videnskabelig og teknisk vurdering, der udliciteres til en ekstern konsulent, omfattende høringer af interessenter, høring af medlemsstaternes ekspertgruppe, der indkaldes med henblik på udarbejdelse af delegerede retsakter i henhold til RoHS-direktivet samt orientering af Europa-Parlamentet og Rådet, underretning af Verdenshandelsorganisationens komité for tekniske handelshindringer, offentliggørelse af udkast til retsakter med henblik på offentlig feedback og dermed forbundne overvejelser af feedback fra andre tjenestegrene samt Europa-Parlamentets og Rådets kontrolperiode på to måneder.

I henhold til direktivets artikel 24, stk. 2, skal Kommissionen foretage en generel evaluering af direktivet. Kommissionen er i færd med at foretage denne evaluering, og der er ved at blive udarbejdet en konsekvensanalyse, som skal indgå i denne evaluering. Der er gennemført en undersøgelse til støtte for den tidligere evaluering af direktivet. Undersøgelsen peger på områder, hvor der kan indføres forbedringer, bl.a. med hensyn til proceduren for at træffe afgørelse om ovennævnte undtagelser, hvilket også vil blive afspejlet i Kommissionens evalueringsrapport. I forbindelse med evalueringen af RoHS-direktivet vil det derfor blive overvejet, hvordan bl.a. de respektive procedurer kan forbedres.

4. KONKLUSION

De sidste fem år har Kommissionen udøvet de delegerede beføjelser, som den er tillagt i henhold til direktiv 2011/65/EU, korrekt. Den opfordrer Europa-Parlamentet og Rådet til at tage rapporten til efterretning.